Lav et referat af nedenstående tekst:

Tekst:
Nordjyllands Beredskab i Aalborg rykkede fredag morgen kort før klokken 7.30 ud til en brand på et landbrug syd for for Store Restrup ved Aalborg. En traktor var, af indtil videre ukendte årsager, brudt i brand i et maskinhus på gården, og havde det ikke været for landmandens egen hurtige indsats, kunne branden ifølge indsatsleder Jakob Schmidt fra Nordjyllands Beredskab hurtigt have udviklet sig, ødelagt maskinhuset og måske bredt sig til en anden, nærliggende bygning. - Men han opdager heldigvis branden i tide og får den faktisk slukket helt ned med to pulverslukkere, inden vi kommer frem, fortæller indsatslederen. Derfor blev beredskabets opgaver på stedet reduceret til at udlufte maskinhallen samt at kontollere og efterslukke på branden. - Hvis vi brugte to liter vand, så var det det, fortæller Jakob Schmidt, der vurderer traktoren til at være totalskadet. Han vurderer, at teknikere fra Nordjyllands Politi nu skal undersøge branden i et forsøg på at finde frem til en brandårsag.

Referat:
Med to pulverslukkere lykkedes det fredag morgen en landmand at få slukket en brand i en traktor.